Sjáldan hava vit verið størri favorittar, men framvegis er talan um eitt arbeiði, sum skal gerast á vøllinum Pappírið er takksamt. Og á pappírinum er eingin sum helst ivi um, at vit eru risafavorittar, tá vit leygardagin taka ímóti sandoyingum. B71 flutti í fjør niður í triðju bestu deildina, og tað er lítið, sum bendir á, at teir alt fyri eitt flyta uppaftur. Men fyri tað er talan um eitt arbeiði, sum skal gerast, tá farið verður á vøllin. Har verða tað enn sum áður 11 móti 11, og tað er so púrasta vist, at tíma okkara ikki at spæla dystin, so eru tað aðrir, sum hava hug. Og tað sama er galdandi uttanfyri vøllin. Viljin og nærlagni, sum áskoðarar okkara leggja fyri dagin, smitta eisini av inn um strikurnar. Enn sum áður krevst hart arbeiði á vøllinum og dyggur stuðul uttanfyri, um vit vilja sleppa í pottin, tá lutur verður kastaður um næsta umfarið í steypakappingini. Seinast dagførd: Leygardagur, 01. apríl 2017 21: 17